**AUTENTIČNA PRIMORSKA DESTINACIJA - UPUTE ZA IZRADU PREZENTACIJE**

***Prezentaciju je potrebno izraditi u digitalnom obliku (Power Point, Prezi i sl.) koji, osim pisanog teksta, treba sadržavati i fotografije, kraći video/audio materijal, aktivne linkove, animacije i sl.***

***Prezentacijom je potrebno obuhvatiti sve bitne informacije, a poseban naglasak treba biti na novim dostignućima u 2025., odnosno, na postignutim iskoracima. Prezentacija mora slijediti redoslijed iz uputa i imati maksimalno 15 slajdova,*** ***uključujući i naslovni slajd.***

***Prezentaciju je potrebno izraditi prema niže navedenim elementima:***

**ATRAKCIJE**

**Kulturne atrakcije (kulturno povijesni spomenici i građevine/muzeji/arheološka nalazišta/tvrđave)**

* raznovrsnost kulturnih atrakcija
* opći dojam o uređenosti pojedinih kulturnih atrakcija (vanjski izgled, održavanje, obilježavanje/označavanje kulturnih atrakcija, radno vrijeme, opremljenost…)
* kvaliteta obilježavanja/označavanja i informacija o kulturnim atrakcijama
* način prezentacije kulturnih atrakcija, mogućnost stručnog vođenja (na hrvatskom i najmanje jednom stranom jeziku…)
* dostupnost/pristupačnost atrakcija, posebice za osobe s invaliditetom

**Prirodne atrakcije (pejzaži/šume/flora i fauna/plaže/otoci)**

* raznovrsnost, uređenost i očuvanost pojedinih atrakcija
* raznovrsnost flore i faune
* pristupačnost pojedinih atrakcija, posebice za osobe s invaliditetom
* uređenost plaže/a (tuševi, WC, pitka voda, način prikupljanja i zbrinjavanja otpada, ugostiteljska ponuda, mogućnost iznajmljivanja suncobrana i ležaljki, mogućnost najma zabavnih i sportskih rekvizita, organizirana rekreacija, plava zastava, spasilačka služba, pristup i rampe za osobe s invaliditetom…) i dr.

**Događanja (festivali/tradicionalna vjerska događanja/sportska događanja)**

* raznovrsnost događanja u destinaciji
* broj i trajanje događanja tijekom sezone i ostatak godine
* kvaliteta sadržaja događanja, prostor na/u kojem se organiziraju događanja i dr., izvođači/sudionici događanja (domaći, strani, posjećenost, kvaliteta izvođača)
* promocija događanja
* primjerenost događanja karakteru i kategoriji destinacije

**Rekreacija (biciklizam/nautika/ribolov/pješačenje/ronjenje)**

* raznovrsnost rekreacijskih aktivnosti i sportova u destinaciji
* raspoloživi prostori i/ili objekti te staze za rekreaciju i sport
* uređenost/opremljenost prostora ili objekata ili staza za rekreaciju
* mogućnost stručnog vođenja, iznajmljivanja plovila, opreme i rekvizita za rekreaciju i sport

**Tradicijska baština (etno zbirke/stari zanati/običaji/autentični suveniri)**

* postojanje etno zbirki u destinaciji, njihova uređenost i održavanje, način prezentacije
* održavanje i prezentacija starih zanata i običaja u destinaciji (radionice, događanja)
* vrsta i broj starih zanata i običaja koji se prezentiraju turistima u destinaciji
* mogućnost kupnje tradicijskih proizvoda i autentičnih suvenira

**JAVNA I PRIVATNA INFRASTRUKTURA**

* razvijenost prometne i javne turističke infrastrukture
* uređenost i održavanje pješačkih zona i šetnica
* posebno obilježene pješačke i biciklističke staze, prometna, smeđa i druga turistička signalizacija
* prilagođenost/pristupačnost druge prometne i javne turističke infrastrukture za osobe s invaliditetom
* kvaliteta i raznovrsnost info materijala (tiskani, elektronički, raspoloživost na stranim jezicima), multimedijski sadržaji, wi-fi zone, web aplikacije, interaktivni panoi…
* primjerenost ponude trgovina karakteru i kategoriji destinacije (samoposluge, butici, suvenirnice, ostale specijalizirane trgovine, tržnice)
* primjerenost ponude ostalih javnih usluga karakteru destinacije i potrebama turista (banke, mjenjačnice, pošta, kolodvori, ljekarne, javni WC, benzinske postaje i dr.)
* ponuda turističkih agencija (izleti, ture, razgled grada uz stručno vođenje)
* hortikulturno uređenje i održavanje parkova i drugih zelenih površina
* čistoća ulica, šetnica, parkova i drugih javnih površina
* hoteli, mali obiteljski hoteli, kampovi - raznovrsnost ponude po vrstama i kategorijama, raspoloživi kapaciteti i kvaliteta smještajnih objekata, opći dojam o smještajnim objektima, dodatni sadržaji (bazeni, teniska i dr. igrališta…)
* luke nautičkog turizma - postojanje luke nautičkog turizma u destinaciji, vrsta i kategorija luke (marina, suha marina, sidrište, odlagalište plovnih objekata), opći dojam o luci nautičkog turizma (uređenost, održavanost i čistoća objekata i mora, ostali sadržaji i ponuda te ambijentalna prilagođenost)
* smještaj kod domaćina - raznovrsnost objekata ponude kod domaćina u destinaciji po vrstama i kategorijama (apartmani, kuće za odmor, sobe), raspoloživi kapacitet i kvaliteta ponude, opći dojam o smještajnim objektima (uređenost i održavanost, te ambijentalna prilagođenost), primjerenost smještajnih objekata lokalitetu/kategoriji destinacije, dodatni sadržaji uz smještajne objekte (bazen i dr.
* Ugostiteljski objekti (konobe, restorani, vinarije, proizvođači autohtonih i organskih

proizvoda) - raznovrsnost i kvaliteta ugostiteljskih objekata, kultura hrane - raznovrsnost i kvaliteta ponude jela i pića, ponuda tradicijskih jela i lokalna pića,

korištenje lokalnih i ekoloških namirnica u pripremi hrane, broj vinarija i kušaonica vina u destinaciji, postojanje OPG-ova i/ili drugih proizvođača autohtonih i/ili organskih proizvoda i njihova dostupnost turistima te mogućnost kupnje proizvoda u destinaciji

* cestovni i morski prijevoz – dostupnost i povezanost destinacije, dostupnost informacija o dolasku cestovnim i morskim prijevozom u destinaciju (broj i učestalost linija)

**IMIDŽ DESTINACIJE**

* brendiranje destinacije, korištenje prirodnih i drugih karakteristika i atrakcija u brendiranju destinacije, atraktivnost i primjena vizualnog identiteta i/ili kvaliteta slogana destinacije
* zastupljenost tradicijske arhitekture na području destinacije (javni i rezidencijalni objekti), održavanje tradicijske arhitekture u destinaciji (uređenost fasada i dr.)
* opći dojam o stanju očuvanosti okoliša i prirode, postojanje prirodnih područja destinacije pod posebnom zaštitom, mjere zaštite okoliša koje se provode u destinaciji
* opći dojam i mjere sigurnosti

**DOPRINOS CILJEVIMA STRATEGIJE RAZVOJA ODRŽIVOG TURIZMA DO 2030.**

**Cjelogodišnji i regionalno uravnoteženiji turizam**

* Kako bi se ravnomjernije rasporedile turističke aktivnosti tijekom cijele godine u turistički razvijenim područjima, fokus mora biti na unaprjeđenju više dodane vrijednosti postojećih turističkih proizvoda te stvaranju uvjeta za daljnji razvoj posebnih oblika turizma uz što aktivnije uključivanje lokalne zajednice u te procese. U turistički slabije razvijenim područjima i u kontinentalnoj Hrvatskoj fokus mora biti na podizanju kvalitete ugostiteljske ponude, novih turističkih atrakcija te posebnih oblika turizma.

**Turizam uz očuvan okoliš, prostor i klimu**

* Opterećenja koja proizlaze iz turizma mogu rezultirati smanjenjem kvalitete sastavnica okoliša, kao i nastavkom neželjenih klimatskih promjena, što posljedično može dovesti do smanjene atraktivnosti Hrvatske kao turističke destinacije. Stoga je razvoj turizma nužno usmjeriti prema okolišnoj i resursnoj održivosti te smanjenju međusobnih negativnih utjecaja turizma i klimatskih promjena.

**Konkurentan i inovativan turizam**

* Razvoj konkurentnog i inovativnog turizma jedan je od koraka u razvoju održivog turizma. Neophodno je unapređenje poslovnog okruženja, ljudskih potencijali i tržišta rada, unaprjeđenje strukture i kvalitete smještajnih kapaciteta, osiguranje poticajnog poslovnog okruženja te poticanje inovacija i digitalne transformacije turizma.

**Otporan turizam**

* Jedan od značajnijih izazova s kojima se turizam suočava jesu brze promjene trendova i interesa turista, a s tim je povezana i potreba za diversifikacijom proizvoda te potreba za planiranjem potrebnih kompetencija zaposlenih u turizmu. Preduvjet za učinkovito upravljanje je prikupljanje podataka i donošenje odluka temeljenih na tim egzaktnim podacima. Dodatno, potrebno je koristiti prednosti snažnijeg uključivanja u međunarodna udruženja i organizacije radi rješavanja zajedničkih izazova. Hrvatska se percipira kao sigurna destinacija, stoga je neophodno nastaviti s dosadašnjim naporima u kontekstu jačanja i razvoja sigurnosti u svim turističkim destinacijama.

**Online prijavu je obvezno ispuniti te priložiti prezentaciju na internetskoj stranici** [**https://www.danihrvatskogturizma.hr/**](https://www.danihrvatskogturizma.hr/)